Politiet sperret av et område foran Bergen legevakt i Solheimsviken etter at de ble funnet noe som først ble omtalt som mistenkelig gjenstand.

– Vi mistenker at dette er en gjenstand som kan eksplodere, sa operasjonsleder Bjarte Rebnord i Vest politidistrikt kort tid etter funnet.

Et stort område rundt hele legevakten, på omtrent 200 meter i alle retninger, ble sperret av.

Like før klokken 13.00 opplyser politiet at det var en håndgranat som ble funnet.

Politiet skriver i en pressemelding at personell fra Forsvaret har detonert gjenstanden, som viste seg å være en håndgranat. Granaten ble detonert på stedet.

Politiet er nå i ferd med å oppheve alle sperringer, og avslutter aksjonen i området.

VENTER: Soldater fra forsvaret venter på at granaten skal detoneres. Foto: Jon Bolstad / NRK

Forsvaret koblet inn

I 14-tiden er legevakten åpnet som normalt, og både folk og ansatte kan gå inn og ut av bygget.

Forsvaret ble koblet inn, og i 13.20-tiden ankom mannskap fra marinebasen Haakonsvern i Bergen.

Etter en times tid på stedet flyttet ekspertene fra Forsvaret granaten ned til vannkanten i Solheimsviken, et stykke bortenfor legevakten.

Laster kart, vennligst vent... For å se dette innholdet, må du aktivere JavaScript i nettleseren din.

Måtte stoppe trafikken

– Siden det er snakk om en slik type gjenstand er sperringene noe innsnevret slik at det er mulig å komme seg inn og ut av legevakten, sier Rebnord.

Ambulanseinngangen er åpen som normalt, og situasjoner der det står om liv og helse blir prioritert.

Solheimsgaten ble stengt i forbindelse med politiaksjonen.

E39 og E16 som passerer ved Danmarks plass like ved ble ikke berørt.